Իսկ գլխավորը հետևյալն է՝ ցանկացած լեռնահանքային գործունեության ընթացքում առաջանում են տարաբնույթ ռիսկեր։ Դրանց մի մասն իսկապես հնարավոր է որոշ չափով կառավարել ու մեղմել։ Բայց կան ռիսկեր, որոնք ուղղակի անկառավարելի են ու ոչ մի կապ չունեն այն ամենի հետ, ինչ գրված է բնապահպանական և սոցիալական գնահատումների հաշվետվությունների մեջ։ Դրանք ոչ մի կապ չունեն նաև նրա հետ, թե ո՛ր միջազգային բանկերի ու կազմակերպությունների չափորոշիչներով են արված այդ հաշվետվությունները (EBRD-ի և IFC-ի չափորոշիչների հարցին կանդրադառնանք առանձին, քանի որ դրանք իրականում ոչ թե շահագործման չափորոշիչներ են, այլ խիստ ձևական ու ընդհանրական բնույթի ներքին ներդրումային կանոնակարգեր)։